section_heading: Životopis
paragraph_text: Od najranijeg djetinjstva boravila u teatru, a na "daske koje život znače" prvi puta stala 1968. god. igrajući Heidi u istoimenoj predstavi Johanne Spyri u Dječjem kazalištu u Osijeku. Od tada igra u mnogim amaterskim predstavama školskih dramskih grupa. U Osijeku pohađa osnovnu i srednju školu. Upisuje Akademiju za kazalište, film i televiziju 1979. god. Za vrijeme studija sudjeluje u brojnim predstavama HNK Osijek, igra u predstavama izvan kuće, uprizoruje nekoliko monodrama. U matičnoj kući, čiji je član od završetka studija, igra mnoge uloge i surađuje s nizom eminentnih redatelja.